text: শিরোনাম: প্রথম দিন টিকা নিলেন ৩১ হাজার ১৬০ জন টিকা নিলেন কুমিল্লার বিশিষ্টজনেরা কুমিল্লায় প্রথম ভ্যাকসিন নিলেন জেলা প্রশাসক আবুল ফজল মীর কুমিল্লায় ভ্যাকসিনের দিন শুরু আজ মাটি যাচ্ছে বিক ফিল্ডেকমছে আবাদি জমি সোহরাব সমর্থকদেরহাতে জহিরুলের৩ সমর্থক আহত মুরাদনগরে মাদরাসা পরিচালক কারাগারে
  Published : Monday, 8 February, 2021 at 12:00 AM, Update: 08.02.2021 1:36:22 AM
  দেশে করোনা সংক্রমণের ১১ মাস পর গতকাল রোববার টিকাদান কর্মসূচি শুরু হয়েছে। প্রথম দিন শেষে মোট টিকা পেয়েছেন ৩১ হাজার ১৬০ জন। এর মধ্যে ঢাকা মহানগরে টিকা পেয়েছেন ৫ হাজার ৭১ জন। ম্যানেজমেন্ট ইনফরমেশন সিস্টেমের পরিচালক অধ্যাপক মিজানুর রহমান এ তথ্য জানিয়েছেন।
  রোববার টিকা নিতে টিকাকেন্দ্রে আসেন বিশিষ্ট ব্যক্তিরা। রাজধানীর শহীদ সোহরাওয়ার্দী মেডিকেল কলেজ হাসপাতালে করোনার টিকা নিয়েছেন প্রধান বিচারপতি সৈয়দ মাহমুদ হোসেন। শেখ রাসেল গ্যাস্ট্রোলিভার হাসপাতালে কোভিড-১৯-এর টিকা নেন স্বাস্থ্যমন্ত্রী জাহিদ মালেক এবং মৎস্য ও প্রাণিসম্পদমন্ত্রী শ ম রেজাউল করিম।
  রাজধানীর বঙ্গবন্ধু শেখ মুজিব মেডিকেল বিশ্ববিদ্যালয়ে (বিএসএমএমইউ) নিবন্ধিত ব্যক্তিদের রোববার টিকা গ্রহণের তারিখ দেওয়া হয় ১ হাজার ২০০ জনকে। তাঁরা সবাই ভিআইপি ও সম্মুখসারির যোদ্ধা। তাঁদের মধ্য থেকে টিকা নেন ৫৬০ জন। টিকা নেওয়ার আগে নিবন্ধিত ব্যক্তিদের খুদে বার্তার মাধ্যমে জানিয়ে দেওয়া হয়।
  সরকারের কাছে ৭০ লাখ টিকা আছে। এর মধ্যে ২০ লাখ টিকা ভারত সরকার বাংলাদেশকে উপহার হিসেবে দিয়েছে। বাকি ৫০ লাখ টিকা সরকার ভারতের সেরাম ইনস্টিটিউটের কাছ থেকে কিনেছে। এই টিকা ৩৫ লাখ মানুষকে দেওয়া হচ্ছে। তবে গত শনিবার পর্যন্ত টিকার জন্য নিবন্ধন করেছেন ৩ লাখ ৪৮ হাজার মানুষ।